CELEX: 32001D0232
Language: el
Date: 2001-03-13 00:00:00
Title: 2001/232/ΕΚ: Απόφαση της Επιτροπής, της 13ης Μαρτίου 2001, περί σχεδίου κανονισμού του Βασιλείου των Κάτω Χωρών σχετικά με την επισήμανση του κρέατος των πουλερικών (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 704]

Avis juridique important

|

32001D0232

2001/232/ΕΚ: Απόφαση της Επιτροπής, της 13ης Μαρτίου 2001, περί σχεδίου κανονισμού του Βασιλείου των Κάτω Χωρών σχετικά με την επισήμανση του κρέατος των πουλερικών (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 704]  

Επίσημη Εφημερίδα αριθ. L 084 της 23/03/2001 σ. 0057 - 0058

Απόφαση της Επιτροπήςτης 13ης Μαρτίου 2001περί σχεδίου κανονισμού του Βασιλείου των Κάτω Χωρών σχετικά με την επισήμανση του κρέατος των πουλερικών[κοινοποιηθείσα υπό τον αριθμό Ε(2001) 704](Το κείμενο στην ολλανδική γλώσσα είναι το μόνο αυθεντικό)(Κείμενο που παρουσιάζει ενδιαφέρον για τον ΕΟΧ)(2001/232/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων(1), και ιδίως το άρθρο 19 τέταρτο εδάφιο, και το άρθρο 20,Εκτιμώντας τα ακόλουθα:(1) Σύμφωνα με τη διαδικασία που προβλέπεται στο άρθρο 19 δεύτερο εδάφιο της οδηγίας 2000/13/ΕΚ, οι αρχές των Κάτω Χωρών κοινοποίησαν στην Επιτροπή σχέδιο κανονισμού που προβλέπει ιδίως συγκεκριμένες διατάξεις επισήμανσης που εφαρμόζονται υπό ορισμένες προϋποθέσεις στο κρέας των πουλερικών κατά τη λιανική του πώληση στις Κάτω Χώρες.(2) Σε εφαρμογή του στοιχείου γ) του άρθρου 1 του προαναφερθέντος σχεδίου κανονισμού, το κρέας των πουλερικών όπου η παρουσία σαλμονέλας ή καμπυλοβακτηριδίων είναι δυνατόν να αποδειχθεί σε 25 γραμμάρια, δεν μπορεί να παρουσιαστεί, να τεθεί σε κυκλοφορία, να πωληθεί ή να παραδοθεί εφόσον δεν είναι προσυσκευασμένο και δεν φέρει την ένδειξη "Προσοχή, το προϊόν αυτό περιέχει βακτήρια που μπορούν να προκαλέσουν ασθένειες· προσέξτε ώστε τα βακτήρια αυτά να μην φτάσουν στο πιάτο σας μέσω της συσκευασίας, των χεριών σας ή των σκευών της κουζίνας σας· μαγειρέψτε καλά το κρέας για να εξοντώσετε τα εν λόγω βακτήρια".(3) Σύμφωνα με τα προβλεπόμενα από το άρθρο 19 δεύτερο εδάφιο της οδηγίας 2000/13/ΕΚ, η Επιτροπή προέβη σε διαβουλεύσεις με τα κράτη μέλη στο πλαίσιο της μόνιμης επιτροπής τροφίμων.(4) Τα κράτη μέλη και η Επιτροπή συμφωνούν απόλυτα με το στόχο που επιδιώκουν οι Κάτω Χώρες, δηλαδή την εξασφάλιση της προστασίας των καταναλωτών κατά της μόλυνσης από τη σαλμονέλα και τα καμπυλοβακτηρίδια. Ο εν λόγω στόχος μπορεί να επιτευχθεί με κατάλληλα μέτρα πρόληψης -ιδίως όσον αφορά την υγιεινή- στα διάφορα στάδια επεξεργασίας των προϊόντων, καθώς και με την εκπαίδευση και την κατάλληλη και σαφή ενημέρωση με προορισμό τον τελικό καταναλωτή.(5) Επιπλέον, ένα μέτρο επισήμανσης με τη μορφή προειδοποίησης ή συστάσεων προς τους καταναλωτές μπορεί επίσης να συμβάλει στην επίτευξη του επιδιωκόμενου στόχου, αρκεί να παρέχει όλες τις εγγυήσεις αξιοπιστίας και να εφαρμόζεται έτσι ώστε να γίνεται εύκολα κατανοητό από τους καταναλωτές.(6) Ωστόσο, το σχέδιο -όπως κοινοποιήθηκε από τις Κάτω Χώρες- δεν ικανοποιεί τις προαναφερθείσες προϋποθέσεις, καθώς η εφαρμογή του δημιουργεί ερωτηματικά και θα μπορούσε να προκαλέσει σύγχυση, ακόμα και εσφαλμένη εντύπωση, στους καταναλωτές. Συγκεκριμένα, εφόσον η συσκευασία και η επισήμανση είναι υποχρεωτικές μόνον για το κρέας των πουλερικών με εξακριβωμένη μόλυνση, μόνον με τη διενέργεια εμπεριστατωμένου ελέγχου πριν από τη διάθεση στο εμπόριο θα εξασφαλίζεται η αξιοπιστία του μέτρου. Στην πράξη, καθώς δεν προβλέπεται κανένα ειδικό σύστημα ελέγχου, είναι πιθανόν είτε ένα μέρος των μολυσμένων προϊόντων να μην αποκαλυφθεί -και συνεπώς να μη φέρει επισήμανση- είτε τα μη μολυσμένα προϊόντα στο στάδιο της παραγωγής να μολυνθούν στο στάδιο της διανομής και, παρ' όλα αυτά, να μη φέρουν επισήμανση.(7) Κατά συνέπεια, υπάρχει ένας μη αμελητέος κίνδυνος οι καταναλωτές που θα επέλεγαν ένα προϊόν χωρίς επισήμανση, καθώς θα το θεωρούσαν μη μολυσμένο, να βρεθούν με μολυσμένο προϊόν χωρίς να πιστεύουν ότι απαιτείται να πάρουν προφυλάξεις.(8) Εξάλλου, η προτεινόμενη διατύπωση για την προειδοποίηση είναι πολύπλοκη και ενδέχεται να μην γίνει κατανοητή από ορισμένους καταναλωτές, συγκεκριμένα λόγω του γεγονότος ότι μολυσμένα προϊόντα προτείνονται προς πώληση.(9) Οι προαναφερθείσες δυσκολίες θα ήταν δυνατόν να αποφευχθούν και ο επιδιωκόμενος στόχος να επιτευχθεί καλύτερα, εάν οι αρχές των Κάτω Χωρών εφάρμοζαν το κοινοποιημένο σχέδιο στο σύνολο του κρέατος των πουλερικών που εμπορευματοποιείται στις Κάτω Χώρες και διευκρίνιζαν με απλοποίηση την ένδειξη της προειδοποίησης, που θα έπρεπε πλέον να αναφέρει την πιθανότητα μόλυνσης και όχι να την επιβεβαιώνει.(10) Οι εν λόγω παρατηρήσεις οδήγησαν την Επιτροπή να εκδώσει αντίθετη γνώμη, σύμφωνα με το άρθρο 19 εδάφιο 3 της οδηγίας 2000/13/ΕΚ.(11) Συνεπώς είναι σκόπιμο να ζητηθεί από τις αρχές των Κάτω Χωρών να μην εγκρίνουν το συγκεκριμένο σχέδιο κανονισμού.(12) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφίμων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι Κάτω Χώρες υποχρεούνται να μην εγκρίνουν το σχέδιο κανονισμού τους που επιβάλλει την προσυσκευασία και την επισήμανση του κρέατος των πουλερικών σε περίπτωση μόλυνσης από σαλμονέλα ή καμπυλοβακτηρίδια, εκτός εάν του επιφέρουν τις ακόλουθες τροποποιήσεις:1. τον εφαρμόσουν, πλην ορισμένων αιτιολογημένων εξαιρέσεων, στο σύνολο του κρέατος των πουλερικών που εμπορευματοποιείται στις Κάτω Χώρες·2. διευκρινίσουν και απλοποιήσουν την προειδοποίηση στην επισήμανση, αναφέροντας ότι η μόλυνση είναι ένα ενδεχόμενο.Άρθρο 2Η παρούσα απόφαση απευθύνεται στο Βασίλειο των Κάτω Χωρών.Βρυξέλλες, 13 Μαρτίου 2001.Για την ΕπιτροπήDavid ByrneΜέλος της Επιτροπής(1) ΕΕ L 109 της 6.5.2000, σ. 29.